UFC prezidenti: “Habib, sen sport tarixidagi eng buyuklardan birisan”

UFC prezidenti Deyna Uayt yengil vazn divizioni chempioni Habib Nurmagomedovni vazn toifasidan qati’ nazar eng yaxshi sportchilar reytingi yetakchisi deb atadi.

“Habib, tabriklayman! Sen o‘zing xohlagan barcha narsaga erishding. Sen umumiy reyting yetakchisisan. Sen dunyoning eng yaxshi jangchisi va sport tarixidagi buyuklardan birisan. 29-0”, — deya yozadi Uayt.
24-oktabr kuni Abu-Dabidagi (BAA) “Jangchilar oroli”da bo‘lib o‘tgan UFC 254 asosiy jangida Habib Nurmagomedov va Jastin Getji o‘zaro to‘qnash keldi. Unda rossiyalik sportchi ikkinchi raundda raqibiga bo‘g‘ish usulini qo‘llab g‘alaba qozondi. Jangdan keyin Habib faoliyatini yakunlashini ma’lum qildi.
UFC 254 musobaqasi barcha janglarini bu yerda tomosha qilish mumkin — video.